
                 05.05.2010. a nr…..

Projekteerimistingimuste määramine
(Hariduse tn 5e ja Hariduse tn 5f hoonete lammutamine)

1. ASJAOLUD JA MENETLUSE KÄIK

21.04.2010. a AS Nordecon Ehitus, registrikood 10210032, mille esindajana tegutseb registrikaardile kantud juhatuse liige Priit Jaagant, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Hariduse tn 5e ja Hariduse tn 5f hoonete lammutamiseks. 
2. ÕIGUSLIKUD ALUSED

2.1 Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2 Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Hariduse tn 5e ja Hariduse tn 5f hoonete lammutusprojekti koostamiseks järgnevalt:    
	3.1.1. ÜLDANDMED



	3.1.1.1 Taotleja andmed: 
             AS Nordecon Ehitus, registrikood 10210032
             Ringtee 12, 51013 Tartu 
3.1.1.2 Kinnistu aadress, mille kohta esitatakse taotlus: Hariduse tn 5e ja Hariduse tn 5f 
3.1.1.3 Ehitisregistri andmed:
 Ehitise nimetus: hoone; ehitisregistri kood 118005415; ehitisealune pind: 98,0 m2
 Ehitise nimetus: tualett; ehitisregistri kood 118005416; ehitisealune pind: 21,0 m2
 Ehitise nimetus: ladu; ehitisregistri kood 118005417; ehitisealune pind: 117,0 m2
3.1.1.4  Kinnistusraamatu andmed: 
             Hariduse tn 5e katastriüksuse tunnus 51101:004:0083; krundi pindala 520,0 m2; 
             maakasutuse sihtotstarve: tootmismaa; kinnistu omanik: AS Nordecon Ehitus
             Hariduse tn 5f  katastriüksuse tunnus 51101:004:0084; krundi pindala 412,0 m2; 
             maakasutuse sihtotstarve: tootmismaa; kinnistu omanik: AS Nordecon Ehitus

	3.1.1.5  Käesolevad projekteerimistingimused on kehtivad kuni 04.05.2012. a

	3.1.1.6    Projekteerimistingimuste koostamise alus:     

3.1.1.6.1 Projekteerimistingimuste 21.04.2010. a taotlus nr 709/1-12;
3.1.1.6.2 Ehitusseadus1, Narva linna  ehitusmäärus;
3.1.1.6.3 Eestis kehtivad normatiivid, EPN, Eesti Standardid.


	3.2 PROJEKTEERIMISE EESMÄRK




Projekti koostamise eesmärgiks on Hariduse tn 5e ja Hariduse tn 5f hoonete lammutamine.

	3.3 ÜLDNÕUDED




3.3.1    Projekt koostada lähtudes Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 811: 2006 „Hoone ehitusprojekt. Lõige 16. Lammutusprojekt”; 

- Narva Linnavolikogu 30.11.2006. a määrus nr 48 „Narva linna ehitusmäärus”.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta lisana.
3.3.9 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.10 Lammutusprojekt esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks vähemalt kahes identselt komplekteeritud eksemplaris.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekti mahus esitada järgmised analüüsid ning lahendused:
- lammutustööde ohutusnõuded, järjekord ning vajadusel konstruktsioonide ajutise toestamise moodused;

- sõlmede lahtiühendamise viisid ja järjekord;

- lammutatavate materjalide ligikaudsed kogused eraldi materjalide kaupa;

- lammutusmaterjalide kasutamise ja jäätmete paigutamise kohad. Millised lammutusjäätmeid ladustatakse, millised viiakse käitlusesse;

- ohtlike jäätmete kogused liikide kaupa ja iga liigi edasine suunamine;

- lammutatavate materjalide ja jäätmete käitlemise ohutusnõuded;

- tehnovõrkude lahtiühendamise tingimused ja kohad;

- territooriumi heakorrastamine. 

3.4.2 Lammutusprojekti koosseisus esitada lisaks:

- lammutusjäätmete kava koos jäätmeliikide, jaotiskoodide ja käitluskohtade määramisega;

- hoone inventeerimisjoonised;

- situatsiooniskeem (kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee);

- asendiplaan (esitada krundi geodeetilise mõõdistuse alusel);
- joonis „Lammutustööde korraldamise plaan”;

- joonis „Territooriumi heakorrastamine”.

3.4.3 Lammutustööde korraldamise plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid, transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne.
	3.5  KOOSKÕLASTUSED




3.5.1    Ida-Eesti Päästekeskuse Narva Keskkomando.

3.5.2    Tehnovõrkude valdajad.   

3.5.3    Narva Linnavalitsuse Linnavara- ja Majandusameti kommunaalmajandusosakond.
3.5.4    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest

Tarmo Tammiste
	[image: image2.png]





	[image: image3.png]



Linnapea

Ants Liimets

	
	Linnasekretär

